নতুন রায়পুর
নয়া রায়পুর ভারতের ছত্তীসগঢ় রাজ্যের নতুন রাজধানী শহর। এটি একটি পরিকল্পিত শহর। ২০০০ সালে ছত্তিসগড় রাজ্যের মর্যাদা লাভ করলে এই নতুন রাজধানী শহরটি নির্মাণের পরিকল্পনা হাতে নেওয়া হয়। এটি বর্তমান রাজধানী রায়পুর থেকে ১৭ কি.মি. দূরে অবস্থিত। স্বামী বিবেকানন্দ বিমানবন্দর এই দুই শহরকে আলাদা করে রেখেছে। শহরটির আয়তন পরিকল্পনা করা হয়েছে ৮০০০ হেক্টর। চন্ডীগড়, ভূবনেশ্বর, জামশেদপুর, নাবী মুম্বই ও গান্ধীনগরের পর নয়া রায়পুর ভারতের ৬ষ্ঠ পরিকল্পিত রাজ্য স্তরের রাজধানী।
সরগুজা জেলা
সরগুজা জেলা (হিন্দি: सरगुजा जिला) হল ভারতের ছত্তীসগঢ় রাজ্যের উত্তর প্রান্তের একটি জেলা। এই জেলার সদর শহর হল অম্বিকাপুর। এই জেলা উত্তরপ্রদেশ ও ঝাড়খণ্ড রাজ্যের সীমান্ত এলাকায় বিন্ধ্যাচল-বাঘেলখণ্ড অঞ্চলের দক্ষিণ-পূর্ব অংশে অবস্থিত।
কিংবদন্তি অনুসারে, বনবাসের সময় রাম সরগুজা অঞ্চলে এসেছিলেন। সরগুজার অনেক অঞ্চলের নাম রামায়ণের সঙ্গে যুক্ত।